Binnelandse sake se paspoorteboekies te min - Ministeries - Republikein
Thursday, August 08th, 03:43:20
Binnelandse sake se paspoorteboekies te min
08 May 2019 | Ministeries
Die ministerie van binnelandse sake en immigrasie kan binnekort 'n tekort aan paspoorte hê. Dit sal ten minste twee maande duur voordat nuwe boekies van die Duitse verskaffer weer in voorraad sal wees.
Volgens 'n senior beampte by die ministerie is die bestelling weens administratiewe wanbestuur laat gedoen. Intussen het minister Frans Kapofi erken dit gaan nie lank wees voordat die boekies nie meer beskikbaar sal wees nie.
"Ons het 'n ooreenkoms met die verskaffer gehad en moes weer daaroor onderhandel. Dit het tyd gevat," het Kapofi gesê.
Hy het die hoop uitgespreek dat die boekies binne die volgende twee tot drie maande weer beskikbaar sal wees. - Nampa